30/06/2017 | Administración LocalMunicipal
Ames
Aprobación definitiva da Ordenanza fiscal reguladora da taxa pola utilización privativa do Cemiterio municipal de Ames

A Ordenanza fiscal reguladora da taxa pola utilización privativa do Cemiterio municipal de Ames quedou aprobada definitivamente de forma automática ao non presentarse ningunha alegación contra o acordo de aprobación provisional (sesión plenaria do 27 de abril de 2017). Aos efectos previstos no artigo 70.2 da Lei 7/1985, de 2 abril, reguladora das bases do réxime local, publícase o texto íntegro da referida ordenanza fiscal. En uso das facultades conferidas polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases do Réxime Local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais este Concello establece a taxa pola utilización privativa do cemiterio municipal de Ames, que se rexerá pola presente ordenanza fiscal, que nas súas normas atende ó previsto no artigo 57 do citado Real Decreto Lexislativo. Constitúe o feito impoñible desta taxa a utilización privativa de cada nicho, tumba, panteón ou columbario do cemiterio municipal de Ames, que constitúe o dereito funerario, segundo as modalidades previstas no seu regulamento, para o que deberase ter outorgada a concesión administrativa necesaria. Non estará suxeito á taxa a inhumación en unidades de enterramento reservadas polo concello para casos de emerxencia social. Serán suxeitos pasivos da taxa prevista nesta ordenanza as persoas físicas ou xurídicas e as entidades ás que se refire o artigo 35.4 da Lei Xeral Tributaria titulares das concesións para a ocupación de cada nicho, tumba, panteón ou columbario do cemiterio municipal de Ames, que constitúe o dereito funerario. Responderán solidaria e subsidiariamente da débeda tributaria deste tributo as persoas ou entidades ás que se refiren os artigos 42 e 43 da Lei Xeral Tributaria, de acordo co previsto neles. Non se concederán máis exencións ou bonificacións que as expresamente previstas nas Leis ou as derivadas de tratados internacionais. A Base impoñible deberá preverse nos pregos de condicións de outorgamento de concesións dos nichos, tumbas, panteóns e columbarios do cemiterio municipal de Ames como un mínimo en función do nicho, tumba, panteón ou columbario, que constitúa o dereito funerario, segundo as modalidades previstas no regulamento do cemiterio municipal de Ames A Cota tributaria desta taxa virá determinada: a) Nos casos de adxudicación a través dun procedemento de licitación e adxudicación, polo valor económico da proposición sobre a que recaia a concesión administrativa que resulte do citado procedemento. b) Nos casos de solicitude de prórroga da concesión administrativa do dereito funerario, polo valor económico da proposición mais baixa sobre a que teña recaido a concesión administrativa dun dereito funerario similar que resulte do último procedemento de licitación e adxudicación. O Período impositivo coincidirá coa duración da concesión administrativa para a utilización privativa de cada nicho, tumba, panteón ou columbario do cemiterio municipal de Ames, que constitúe o dereito funerario. Realízase o feito impoñible e nace a obriga de contribuír, no momento do outorgamento da concesión administrativa ou da súa prórroga, segundo o caso, necesarias para o uso privativo de cada nicho, tumba, panteón ou columnario do cemiterio municipal de Ames. A taxa pola utilización privativa de cada nicho, tumba, panteón ou columbario do cemiterio municipal de Ames esixirase en réxime de autoliquidación. Nos casos de adxudicación a través dun procedemento de licitación e adxudicación, os documentos de pago serán proporcionados polo concello xunto a notificación da proposición de adxudicación da concesión administrativa do dereito funerario do cemiterio municipal de Ames e os ingresos se faran efectivos de acordo co seguinte: a) a autoliquidación do 50 % da cota tributaria será ingresada no prazo de 10 días hábiles contados a partir da notificación da proposición de adxudicación do dereito funerario do cemiterio municipal de Ames. b) a autoliquidación do restante 50 % da cota tributaria terá que ser ingresada no prazo de 6 meses contados a partir da notificación da proposición de adxudicación da concesión administrativa do dereito funerario do cemiterio municipal de Ames. A falta de pago de calquera das autoliquidacións da cota tributaria suporá de forma automática a exclusión do procedemento de adxudicación. O interesado non terá dereito á devolución dos importes ingresados. Nos casos de solicitude de prórroga da concesión administrativa do dereito funerario, o 100% da cota tributaria terá que ser ingresada de forma previa, utilizando o correspondente documento de pago. O ingreso se acreditará xunto a solicitude de prorroga. En todo o relativo á cualificación de infraccións tributarias, así como das sancións que as mesmas correspondan en cada caso, estarase ao disposto nos artigos 181 e seguintes da Lei Xeral Tributaria e disposicións concordantes. A presente ordenanza fiscal, aprobada polo Pleno da corporación en sesión do 27 de abril de 2017, entrará en vigor o mesmo día da súa publicación no Boletín Oficial da Provincia, permanecendo en vigor ata súa modificación ou derrogación expresas. Ames, 22 de xuño de 2017 O alcalde José M. Miñones Conde